Na temelju članka 3. Odluke o dodjeli gradskih prostora na korištenje udrugama (Glasnik Grada Zadra, broj: 4/16 – pročišćeni tekst) i Odluke Gradonačelnika Grada Zadra, KLASA: 372-01/16-01/03, URBROJ: 2198/01-2-17-6, dana 30. studenog 2017. godine, objavljuje se

**JAVNI NATJEČAJ ZA DODJELU GRADSKIH PROSTORANA KORIŠTENJE UDRUGAMA**

**I.**

Javni natječaj za dodjelu gradskih prostora na korištenje udrugama odnosi se na slijedeći prostor:

|  |  |  |  |  |  |
| --- | --- | --- | --- | --- | --- |
| **R.b.** | **Lokacija** | **Površina (m2)** | **Djelatnost** | **Početna cijena po m2 mjesečno (bez uključenog PDV-a)** | **Rok (god)** |
| **1.** | **MO Voštarnica, Veslačka 12** | **21** | **Aktivnosti od interesa za opće dobro** | **1 kn/m2** | **5** |

**II.**

Pravo podnošenja pisane prijave za poslovne prostore imaju udruge koje udovoljavaju slijedećim uvjetima:

1. udruga mora biti upisana u Registar udruga Republike Hrvatske ili drugi odgovarajući registar i imati registrirano sjedište u Gradu Zadru;
2. udruga mora biti upisana u Registar neprofitnih organizacija;
3. udruga mora uredno plaćati doprinose i poreze te druga davanja prema državnom proračunu i proračunu Grada Zadra;
4. udruga mora imati organizacijske kapacitete i ljudske resurse za provedbu aktivnosti;
5. mora voditi transparentno financijsko poslovanje;
6. aktivnosti se moraju provoditi na području Grada Zadra;
7. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom;
8. udruga mora uredno ispunjavati obveze iz svih prethodno sklopljenih ugovora o korištenju gradskog prostora ili posudbi.

**III.**

Kriteriji i mjerila za bodovanje pristiglih prijava na natječaj za gradski prostor radi provođenja programa i projekata od interesa za opće dobro su:

1. Godine aktivnog djelovanja

* Za svaku godinu aktivnog djelovanja 1 bod

1. Broj zaposlenika

* Do 2 1 bod
* Od 3 do 6 3 boda
* 7 ili više 5 bodova

1. Broj članova i/ili volontera

* Do 20 1 bod
* Od 21 do 50 2 boda
* Od 51 do 100 3 boda
* Više od 100 4 boda

1. Neposredan rad s korisnicima usluga

* Rad s ciljanim skupinama do 20 korisnika 5 bodova
* Rad s ciljanim skupinama od 21 do 50 korisnika 10 bodova
* Rad s ciljanim skupinama iznad 50 korisnika 15 bodova

1. Ostvarene financijske potpore za projekte/programe

* Iz EU fondova 6 bodova
* Iz državnog proračuna 5 bodova
* Iz proračuna Grada Zadra 4 boda
* Iz poslovnog sektora 3 boda

1. Ostvarena priznanja, nagrade, potpore i sl.

* Međunarodna 10 bodova
* Državna 8 bodova
* Grada Zadra 6 bodova
* Strukovna 2 boda

1. Promicanje, razvitak i unapređenje otoka 5 bodova
2. Broj partnerskih udruga s kojima se planira zajednički koristiti dodijeljeni prostor

* 1 3 boda
* 2 5 bodova
* Za svaku partnersku udrugu iznad dvije dodatno 1 bod

Ukoliko udruga u prijavi navodi da ispunjava određeni kriterij, mora dostaviti dokaz o navedenome jer joj se u suprotnome neće dodijeliti bodovi za navedeno.

Na temelju zbroja bodova za svakog prijavitelja Povjerenstvo utvrđuje Prijedlog liste prvenstva za dodjelu gradskog prostora na korištenje.

Ako dva ili više podnositelja zahtjeva imaju jednak broj bodova, prednost na listi prvenstva ima onaj podnositelj koji je ostvario više bodova po kriteriju: 1. neposredan rad s korisnicima usluga; 2. ostvarena priznanja, nagrade, potpore i sl.

Ako su po svim kriterijima jednaki, onda prednost ima onaj čiji je zahtjev prije zaprimljen na pisarnicu Grada Zadra.

**IV.**

Prijava na natječaj podnosi se pisanom obliku, na propisanom obrascu zajedno sa propisanom dokumentacijom propisanom točkom **V.** ovoga natječaja, te mora biti vlastoručno potpisana od strane osobe ovlaštene za zastupanje i ovjerena službenim pečatom udruge. Obrazac prijave na natječaj objavljen je na službenim internetskim stranicama Grada Zadra, a isti se može preuzeti neposredno u pisarnici Grada Zadra na adresi Narodni trg 1, Zadar.

Pisane prijave na natječaj zajedno s traženom dokumentacijom, podnose se Povjerenstvu za provedbu natječaja u zatvorenoj omotnici s naznakom: **„Ne otvaraj – Javni natječaj za dodjelu gradskih prostora udrugama“, Klasa: 372-01/16-01/03**, preporučeno poštom ili predajom u pisarnici Grada Zadra, na adresi Grad Zadar, Narodni trg 1 u roku 15 dana računajući od dana objave ovoga natječaja u javnom glasilu. Dospjele prijave Povjerenstvo će otvarati i razmatrati najkasnije u roku od 15 dana od dana zaprimanja istih.

**V.**

Dokumentacija za natječaj mora sadržavati potrebne informacije o podnositelju prijave, kao i potrebne dokaze da udruga ispunjava opće kriterije iz članka II ovog natječaja, i to:

1. pisana prijavu na propisanom obrascu
2. izvadak iz matičnog registra u koji je udruga upisana (ispis internetske stranice)
3. Dokaz o upisu u Registar neprofitnih organizacije (ispis internetske stranice RNO-a)
4. presliku statuta, sa svim izmjenama i dopunama
5. potvrdu Grada Zadra, Upravnog odjela za financije o podmirenim svim dospjelim obvezama prema Gradu Zadru;
6. potvrdu Porezne uprave o podmirenim dospjelim obvezama prema Republici Hrvatskoj o kojima službenu evidenciju vodi Porezna uprava, u izvorniku ne starija od 30 dana od objave javnog natječaja;
7. presliku financijskog izvješća za prethodnu godinu (za obveznike dvojnog knjigovodstva) odnosno odluku o vođenju jednostavnog knjogovodstva i primjeni novčanog računovodstvenog načela donesena od upravnog tijela podnositelja prijave s pečatom o zaprimanju nadležnog tijela te presliku knjige prihoda i rashoda za prethodnu godinu (za obveznike jednostavnog knjigovodstva)
8. popis zaposlenih osoba
9. obrazac izjave o suradnji dvije ili više udruga;
10. druge dokaze i dokumentaciju određenu natječajnom dokumentacijom.

Prijavu za dodjelu jednog gradskog prostora kojeg planira koristiti više udruga u suradnji/partnerstvu podnosi samo jedna od udruga koja smatra da na javnom natječaju može ostvariti najveći broj bodova sukladno kriterijima i mjerilima iz točke III ovoga natječaja. Namjera korištenja prostora u suradnji/partnerstvu sa ostalim udrugama potvrđuje se izjavom koja se prilaže uz prijavu za dodjelu gradskog prostora, potpisanom od ovlaštenih osoba svih suradničkih/partnerskih udruga.

**VI.**

Poslovni prostor iz točke **I.** ovog natječaja dodjeljuju se na korištenje na određeno vrijeme u trajanju od 5 godina. Poslovni prostor dodjeljuju se na korištenje u stanju u kojem je viđen. U slučaju da poslovni prostor nije u stanju prikladnom za obavljanje djelatnosti, a što je utvrđeno ovim natječajem, korisnik je dužan dovesti poslovni prostor u stanje potrebno za obavljanje djelatnosti ulaganjem vlastitih sredstava u uređenje poslovnog prostora. Za sva ulaganja u poslovni prostor korisnik mora ishoditi pisanu suglasnost upravnog odjela u čijoj se nadležnosti nalaze poslovni upravljanja imovinom. Adaptaciju poslovnog prostora korisnik je u obvezi izvesti o vlastitom trošku, bez prava na povrat uloženih sredstava.

**VII**

Naknada za uporabu poslovnog prostora iznosi 1,00 kunu po m². Za vrijeme uređenja korištenja gradskog prostora da bi se priveo namjeni, u trajanju do 3 mjeseca, korisnik nije dužan plaćati naknadu za korištenje gradskog prostora.

**IX**

Postupak provedbe natječaja provodi Povjerenstvo za dodjelu gradskih prostora na korištenje udrugama. Povjerenstvo otvara pristigle prijave i utvrđuje koje prijave ispunjavaju uvjete natječaja propisane ovim natječajem. O tijeku sjednice vodi se zapisnik kojeg po okončanju sjednice potpisuju članovi Povjerenstva i zapisničar. Prijave koje su nepotpune, odnosno koje ne ispunjavaju uvjete propisane ovim natječaje, neće se razmatrati, već će se odbaciti kao nevaljane.

Nakon izvršenog bodovanja prijava i utvrđivanja Prijedloga liste prvenstva za dodjelu gradskih prostora, Povjerenstvo će na internetskoj stranici Grada Zadra i oglasnoj ploči gradske uprave, javno objaviti Prijedlog liste prvenstva za dodjelu gradskih prostora sa brojem bodova po pojedinom kriteriju, te ukupan broj bodova. Konačnu listu prvenstva za dodjelu gradskog prostora, na prijedlog Povjerenstva, utvrđuje Gradonačelnik na rok od 4 godine. Na temelju Konačne liste, poštujući redoslijed na istoj Povjerenstvo predlaže Gradonačelniku donošenje Zaključka o pojedinoj dodjeli gradskog prostora na korištenje.

**X**

Na temelju zaključka Gradonačelnika sklapa se ugovor o korištenju gradskog prostora (dalje: Ugovor). Ako prijavitelj koji je ostvario najviše bodova za pojedini gradski prostor ne pristupi sklapanju ugovora, Povjerenstvo predlaže Gradonačelniku slijedećeg prijavitelja s Konačne liste prvenstva za taj prostor. Ugovor se sklapa u formi javnobilježničkog akta na rok od 5 godina. Troškove solemnizacije snosi korisnik.

**XI**

Ugovor se sklapa u pisanom obliku i osim osnovnih podataka o korisniku i prostoru, sadržava: - visinu naknade; - aktivnosti od interesa za opće dobro; - vrijeme trajanja ugovora; - odredbu o ovršnosti; - odredbu o razlozima i uvjetima za otkazivanje ugovora u slučaju kršenja ili neizvršavanja odredbi ugovora te odredu o raskidu ugovora; - odredbu o tome da korisnik ne može preuređivati gradski prostor bez prethodne pisane suglasnosti Grada Zadra; - odredbu kojom se korisnik obvezuje gradski prostor predati u posjed vlasniku slobodan od osoba i stvari istekom roka na koji je dan, odnosno istekom otkaznog roka ili raskida ugovora; - odredbu da ako je ugovor sklopljen s više korisnika (zajedničko korištenje), oni za sva dugovanja koja proizlaze iz korištenja gradskog prostora odgovaraju solidarno.

**XII**

Istekom roka od pet godina korisniku se, gradski prostor dodijeljen temeljem ove Odluke, može ponovno dodijeliti na korištenje na rok od daljnjih pet godina, bez provođenja javnog natječaja za dodjelu, pod uvjetom da je korisnik dodijeljeni gradski prostor koristio sukladno ugovoru i uredno izvršavao ugovorne obveze te i dalje ima potrebu za tim prostorom. Zahtjev za ponovnu dodjelu gradskog prostora na korištenje podnosi se Upravnom odjelu za gospodarenje gradskom imovinom najkasnije 60 dana prije isteka ugovora o korištenju prostora, uz prethodno pribavljeno mišljenje gradskog upravnog odjela nadležnog za područje djelovanja korisnika. Nadležni upravni odjel daje pozitivno mišljenje na temelju opisnog i financijskog izvješća korisnika, za zadnju godinu korištenja prostora. Zaključak o ponovnoj dodjeli gradskog prostora na korištenje bez provođenja javnog natječaja donosi Gradonačelnik na temelju prijedloga Povjerenstva.

**XIII**

Korištenje gradskog prostora može prestati i prije isteka ugovorenog roka, otkazom ugovora. Grad Zadar može otkazati ugovor ako korisnik: - poslije pisane opomene Grada Zadra koristi gradski prostor suprotno ugovoru ili mu nanosi znatniju štetu koristeći ga bez dužne pažnje; - ne plati dospjelu naknadu u roku od 15 dana od dana pisane opomene Grada Zadra; - onemogući Gradu Zadru nesmetanu kontrolu korištenja gradskog prostora, odnosno ne pruži na uvid svu potrebnu dokumentaciju; - vrši preinake gradskog prostora bez pisanog odobrenja Grada Zadra; - gradski prostor daje na potkorištenje; - ne koristi gradski prostor bez opravdanog razloga duže od 60 dana. Korisnik može otkazati ugovor o korištenju ne navodeći razloge. Otkazni rok je 30 dana.

**Gradonačelnik**

**Branko Dukić**